Gandia posa en marxa la iniciativa #MiraDesDeCasa
26 març 2020

## Gandia posa en marxa la iniciativa #MiraDesDeCasa26 març 2020Última actualització: 14 juliol 2025

![](../gestion/img/Mira-des-de-casa.jpeg)  
  

El pròxim dia 27 havia de començar MIRA, la primera Fira d'Arts de carrer de Gandia.  
La iniciativa pretenia convertir Gandia en un referent en l'àmbit nacional d'aquest tipus d'arts i tenia com a objectius, prendre el pols a l'actualitat de les arts escèniques de carrer d'àmbit valencià, estatal i internacional; dinamitzar el mercat valencià de les arts escèniques de carrer; generar complicitats amb altres festivals per desenvolupar circuits per a les arts escèniques de carrer; i propiciar l'intercanvi i la reflexió entre professionals (companyies, programadors, distribuïdors, etc.) al voltant de les arts de carrer, a més d'oferir durant tres dies un ampli ventall d'actuacions al públic en general i als professionals de sector.

Tot i la suspensió per la declaració de l'estat d'alarma, el departament de Política Festiva i Escena Urbana pretén donar a conéixer a la ciutadania un tast de les companyies que havien de participar a partir de demà i fins diumenge que ve a la iniciativa. D'aquesta manera, els dies 27, 28 i 29, i des del Facebook de Festes de Gandia, es presentaran quatre espectacles diaris de les companyies que havien d'actuar a la nostra ciutat.

El director general d'Escena Urbana i Política Festiva, **Joan Muñoz** ha declarat que "_la nostra intenció és que els possibles espectadors coneguen els espectacles que teníem programats per això hem creat #MiraDesDeCasa" "Esperem que aquesta situació acabe prompte i que tots puguem gaudir de la Fira Mira de l'any que ve_".

[Twittear](https://twitter.com/share)